Amqim yettuɣal deg wadeg n yisem, yezmer ad yaɣ akk tiwuriwin-ines (n yisem). Imqimen irudmawanen ama d imeskanen ama d imattaren lan tecreḍt n tewsit d umḍan. Tuget n yimqimen kifkif-nsen deg tuget n tantaliwin ɣas ma yella-d umgired deg umseḍfer n tergalin akked ususru-nsen Nessadda-d imqimen di tesmilt n umawal acku ttaɣen adeg yisem d twuriwin-is (amqim yezmer ad yili ula d aseɣru n tefyirt tanisemt), rnu ɣer waya, imqimen irudmawanen ttaɣen ticraḍ tigejdanin n yisem (tawsit, amḍa, d waddad). Zik, imqimen irudmawanen ttuneḥsaben d imilanen